《送章章甫赴永昌司理 其一》
明代·区怀瑞

滇西春候长，君去挟秋霜。此地无鹯隼，它时纪凤凰。

县冰缥毡映，憩翠海棠香。莫滞司南驾，文明过越裳。

作者简介：广东高明人，字启图。少有才，为辅臣赵志皋所重。天启七年举人，授当阳县知县。时县邑残破不堪，莅任后设义仓，兴学校，招集逃亡，民得稍安，有政声。后补平山令，告归。有《趋庭稿》、《游燕草》、《游滁草》等。